অকাল বৃষ্টিতে ভাটা পড়ল ব্যবসায়ে, মাথায় হাত ব্যবসায়ীদের

ওয়েব ডেস্ক: আজ কোজাগরী লক্ষ্মীপুজো (Laxmi Puja)। কিন্তু পুজোর আগে অকাল বৃষ্টি যেন কাঁটা হয়ে দাঁড়িয়েছে ব্যবসায়ীদের লক্ষ্মী লাভে। শহরের প্রতিমা শিল্পী থেকে শুরু করে ফল বিক্রেতা, সবাই এখন চিন্তায়। গত কয়েকদিন ধরে টানা বৃষ্টিতে প্রতিমা তৈরিতে বাধা পড়েছে, আবার পুজোর আগের দিনও ভিজে আবহাওয়ায় বিক্রি প্রায় স্তব্ধ (District News)।

প্রতিমা ছাড়াও ফল, সোলার মালা, ফুল, সব পণ্যের উপরেই পড়েছে বৃষ্টির প্রভাব। বাজারে নেই তেমন ভিড়, খরিদ্দাররাও আসছেন না আগের মতো। বিক্রেতাদের একাংশের আক্ষেপ, “এমন বৃষ্টিতে লক্ষ্মী লাভ নয়, বরং ক্ষতি হচ্ছে।”

আরও পড়ুন: আমার পাড়া আমার সমাধানে নিকাশি ব্যবস্থা মঞ্জুর, বিরোধী দলের নেতার অভিযোগে যোগ্য জবাব তৃণমূল কাউন্সিলরের

তবে ক্রেতাদের বক্তব্য ভিন্ন। তাঁদের দাবি, “দাম কিছুটা বেড়েছে ঠিকই, কিন্তু অসহনীয় নয়। তাই প্রয়োজনীয় কেনাকাটা করে নিচ্ছি।” সব মিলিয়ে, কোজাগরী পূর্ণিমার রাতে মা লক্ষ্মীর আরাধনা যেমন চলবে, তেমনই বৃষ্টির করাল ছায়ায় ব্যবসায়ীদের মুখে এখন কপালের ভাঁজ।